Ryhmä-X

Ryhmä-X () on yksi Marvelin vanhimmista sarjakuvista, joka kertoo mutanteista koostuvasta supersankarijoukosta. Ryhmä-X:n loivat Stan Lee ja Jack Kirby. Ensimmäinen numero X-Men #1 ilmestyi vuonna 1963. Sarjakuvasta on tehty televisiosarjoja, elokuvia ja videopelejä.

 Alkuperäinen Ryhmä-X 
Professori Charles Xavier perusti Lahjakkaiden nuorten koulun, jonka suojissa Ryhmä-X toimii. Itse asiassa Xavier on voimakas mutantti, telepaatti, joka opettaa nuoria mutantteja tulemaan toimeen voimiensa kanssa ja käyttämään niitä ihmiskunnan auttamiseen.

Lee ja Kirby eivät kirjoittaneet sarjaa kovinkaan kauan, ja heidän tilalleen tuli uusia kirjoittajia, kuten Roy Thomas, Werner Roth ja Jim Steranko. Lehti ei menestynyt alussa hyvin, mutta sitä ei kuitenkaan missään vaiheessa lopetettu. Numerosta 67 alkaen lehdessä nähtiin pelkkiä uusintoja, kunnes erikoisnumerossa Giant-sized X-Men esiteltiin uusi ryhmä, joka jatkoi seikkailujaan numerosta 94.

Alkuperäisessä ryhmässä oli viisi jäsentä:
 Ihmetyttö (Jean Grey), Telepaatti ja telekineetikko
 Peto (Henry "Hank" McCoy), Erikoisen ketterä ja normaalia ihmistä voimakkaampi
 Enkeli (Warren Worthington III), Suuret siivet, erittäin tarkat silmät ja ontto luuranko
 Jäämies (Robert "Bobby" Drake), Luo orgaanista jäätä ilmakehän kosteudesta ja kykenee muokkaamaan sitä  
 Kyklooppi (Scott "Slim" Summers), Ampuu silmistään voimakkaita optisia salamoita, joita voi hallita vain erikoisvalmisteisilla rubiinikvartsi-laseilla tai visiirillää

X-Men #1 esitteli lukijoille myös Ryhmä-X:n päävihollisen, Magneton. Tämä erittäin voimakas mutantti pystyy kontrolloimaan magneettikenttiä ja haluaa mutanttien hallitsevan ihmiskuntaa. Myöhemmin paljastettiin, että Magneto ja Charles Xavier olivat kerran olleet parhaita ystäviä. Magneton mielipiteet ja tavoitteet olivat saaneet alkunsa hänen keskitysleirikokemuksistaan.

Magneto ja hänen muodostamansa Pahojen Mutanttien Veljeskunta olivat Ryhmä-X:n alkuaikojen voimakkaimmat vastustajat. Muita vastustajia olivat esimerkiksi Juggernaut (Cain Marko), joka on Xavierin supervahva velipuoli, sekä Vahdit, jotka ovat mutantteja metsästäviä jättiläisrobotteja. X-miehet kohtasivat usein myös nyt unhoon jääneitä mutanttirikollisia, hirviöitä ja ulkoavaruuden muukalaisia.

 Uusi Ryhmä-X 

Lei Wein ja Dave Cockrum loivat aivan uuden ryhmän Giant-Size X-Men-lehden ensimmäisessä numerossa.

Siinä missä vanha lehti kertoi teineistä, uusi ryhmä muodostui aikuisista, jotka olivat jo löytäneet oman paikkansa maailmassa.

Wein oli mukana vain muutaman numeron ajan ja pian hänen tilalleen tuli Chris Claremont. Myös Cockrum jätti lehden muutaman vuoden kuluttua, ja hänen seuraajakseen tuli John Byrne. Myöhemmin sarjaa kuvittivat muun muassa Paul Smith, John Romita Jr., Art Adams ja Marc Silvestri.

Uuden Ryhmä-X:n ensimmäisessä kokoonpanossa olivat Wolverine (James "Logan" Howlett), Storm (Ororo Munroe), Painajainen (Kurt Wagner), Kolossi (Piotr Rasputin), Ulvoja (Sean Cassidy), Aurinkotuli (Shiro Yoshida) ja Myrskylintu (John Proudstar).

 Ryhmä X:n jäseniä ja liittolaisia sekä heidän kykyjään 

 Nimi  Oikea nimi  Supervoimat  Muuta Aurinkotuli  Shiro Yoshida  Aurinkotulen hallinta. Menetti voimansa Roguelle.  Suojelee Japania voimillaan  Aurora  Jeanne-Marie Beaubier  Supernopea ja osaa lentää  Kaksoisveli Jean-Paul Beaubier (Pohjantähti), jolla on samat voimat. Cable  Nathan Christopher Charles Summers  Telepaatti ja telekineetikko  Scott Summersin ja Madelyne Pryorin lapsi, joka varttui tulevaisuudessa. Chamber  Jonothon Evan Starsmore  Psyykkisen energian hallinta.  Kuulunut Generation X:ään  Dazzler  Alison "Ali" Blaire  Voi muuttaa ympärillään olevan äänen tappavaksi tai häikäiseväksi valoksi.  Hän ei voi muokata omasta äänestään valoa. Elohopea  Pietro Maximoff  Supernopeus  Magneton poika ja alkuperäisen Mutanttien Veljeskunnan entinen jäsen, joka liittyi myöhemmin Kostajiin sisarensa Purppuranoidan kanssa. Toiminut myös Tekijä-X:n jäsenenä. Emma Frost  Emma Grace Frost  Timantti-iho ja telepaatti.  Hän on ollut aiemmin Ryhmä-X:n vihollinen, Helvetintulen Klubin Valkoinen Kuningatar. Nykyisin hän on Ryhmä-X:n jäsen. Forge  Ei tiedossa  Kyky keksiä ja rakentaa nykyteknologiaa kehittyneempiä aseita ja teknologiaa  Hän on rakentanut itselleen käden ja jalan sodassa menettämien raajojensa tilalle ja oli Stormin rakastaja.  Gambiitti  Remy LeBeau  Kineettisen energian lataaminen elottomiin esineisiin  Varaskillan johtaja  Havok  Alexander "Alex" Summers  Auringon ydinenergiaan pohjautuva voima  Kykloopin nuorempi veli. Hellion  Julian Keller  Telekineetikko  Menetti molemmat kätensä numerossa "X-Force" vol. 3 #27 (2010) taistellessaan Nimrod-armeijaa vastaan. Hurjapää  Kykenee lukemaan kohteiden "tulevaisuutta" ja on yliluonnollisen onnekas  Kotoisin toisesta ulottuvuudesta, jossa hän on ollut sekä Mojon orja että vastustaja. Ihmetyttö / Feeniks  Rachel Summers  Telepaatti ja telekineetikko  Scott Summersin ja Jean Greyn lapsi vaihtoehtoisesta tulevaisuudesta, Cablen sisar.  Ihmetyttö / Feeniks / Pimeä Feeniks  Jean Grey  Telepaatti ja telekineetikko  Tunnettiin aiemmin nimellä Ihmetyttö. Juggernaut  Cain Marko  Saanut äärettömän suuret voimat ja vahingoittumattomuuden Cyttorakin rubiinista.  Aluksi yksi vaarallisimmista vihollisista, myöhemmin liittynyt Ryhmä-X:ään. Omistaa telepatialta suojaavan kypärän.  Jubilee  Jubilation Lee  Pyrokineettisen energian hallinta, kadotti voimansa Purppuranoidan menetettyä järkensä. Muututtuaan vampyyriksi Jubilee on yli-inhimillisen voimakas ja nopea ja omaa tarkat aistit sekä kyvyn parantua nopeasti.  Jubilee muuttui vampyyriksi ja joutuu nykyään juomaan verta selviytyäkseen. Jäämies  Robert "Bobby" Drake  Voi jäädyttää esineitä tai luoda jäätä ilmankosteudesta.  Yksi alkuperäisistä Ryhmä-X:n jäsenistä.  Kangastus  Danielle "Dani" Moonstar  Psyykkiset voimat joihin kuuluu mm. illuusioiden luominen ja eläinten kanssa kommunikoiminen telepaattisesti. Menetti voimansa Purppuranoidan seottua.  Palvellut Asgardissa valkyriana.  Kanuunankuula  Samuel "Sam" Guthrie  Voi lentää miltei vahingoittumattomassa suojakentässä ja on kuolematon (ei siis vanhene, voi kuolla väkivalloin)  Useat sisarukset ovat myös mutantteja. Kolossi  Piotr "Peter" Rasputin  Pystyy muuttamaan ruumiinsa orgaaniseksi teräkseksi saaden näin yli-inhimilliset voimat ja vahvan suojan.  Kuoli kerran, mutta "heräsi" henkiin myöhemmin. Koodi  Douglas "Doug" Ramsey  Kykenee intuitiivisesti ymmärtämään mitä tahansa kieltä mukaan lukien ohjelmointikieltä ja kehonkieltä.  Kuoli numerossa "New Mutants" vol. 1 # 90 (1988). "Herätettiin" eloon Tekno-orgaanisen viruksen avulla. Kyklooppi  Scott "Slim" Summers  Pystyy ampumaan "optisia salamoita" silmistään.  Kyklooppi ei voi kontrolloida säteitään itse vaan käyttää siihen kvartsilaseja tai visiiriään. Ryhmän nykyinen johtaja. Magneto  Max Eisenhardt a.k.a. Erik Magnus Lehnsherr  Kykenee hallitsemaan magneettikenttiä, joka mahdollistaa esimerkiksi lentämisen maan magneettikentässä. Magneto menetti voimansa oman tyttärensä, Purppuranoidan "M-päivän" aiheuttamana, mutta sai ne myöhemmin takaisin.  Alun perin vihollinen. Oli hetken Ryhmä-X:n jäsen ja lupasi Charles Xavierille huolehtivansa ryhmästä. Luopui johtajuudesta Xavierin palattua ja oli jonkin aikaa taas vihollinen, mutta on jälleen Ryhmä-X:n liittolainen. Mimic (Miimi)  Calvin "Cal" Rankin  Pystyy matkimaan lähellään olevien mutanttien voimia  Mahdollisesti Ryhmä-X:n ensimmäinen jäsen, joka ei ole mutantti. Kuulunut myös Mutanttien Veljeskuntaan ja Norman Osbornin Ryhmä-X:ään Monikko  James "Jamie" Madrox  Kykenee luomaan fyysisiä kopioita itsestään  Tekijä-X:n pitkäaikainen jäsen ja nykyisen version johtaja. Morph/Changeling (Morf)  Kevin Sydney  Muodonmuuttaja  Oli alun perin vihollinen, mutta paransi tapansa. Ensimmäinen Ryhmä-X:n jäsen, joka kuoli.  Murska  Sarah (koko nimeä ei tunneta) a.k.a. Sarah Rushman  Luiden liikakasvu, joista hän voi valmistaa teräviä piikkejä ja kestävän panssarin. Menetti voimansa Purppuranoidan seottua.  Entinen Morlokki.  Myrskylintu  John Proudstar  Yli-inhimillisen voimakas, nopea ja kestävä.  Ensimmäinen ja alkuperäinen Myrskylintu (sarjakuvahahmo).  Painajainen  Kurt Wagner  Teleportaatio, seinillä kiipeily ja kyky kadota varjoihin  Painajainen on myös erittäin notkea akrobaatti.  Peto  Henry "Hank" McCoy  Yli-inhimilliset voimat ja ketteryys, normaalia nopeampi paranemiskyky  Alkuperäisen ryhmän jäsen. Piispa  Lucas Bishop  Kykenee absorboimaan energiaa ja suuntaamaan sitä käsivarsistaan  Piispa tulee tulevaisuudesta.  Pohjantähti  Jean-Paul Beaubier  Supernopea ja osaa lentää  Kaksoissisko Jeanne-Marie Beaubier (Aurora) jolla on samat voimat kuin Pohjantähdellä  Polaris  Lorna Dane  Magneettikenttien manipulaatio. Polaris menetti voimansa Purppuranoidan seottua. Sai myöhemmin voimansa takaisin.  Magneton tytär. Kuului välissä Maraudereihin, muttei ollut oma itsensä. Tällöin häntä hallitsi Malice-niminen mutantti joka voi vallata henkilön ruumiin.  Professori X  Charles Xavier  Cablen jälkeen maailman voimaikkain telepaatti. Koska Cablella ei ole tarpeeksi taitoja käyttää voimiaan, Charles on häntä voimakkaampi. Charles menetti voimansa Purppuranoidan seottua, mutta sai ne myöhemmin takaisin.  Ryhmä-X:n perustaja.  Purppuranoita  Wanda Maximoff  Taianomainen kyky muokata todellisuutta. Purppuranoidan voimat ovat epäselvät eikä niiden rajoja tunneta. Yleensä hän hallitsee eräänlaisia noidannuoliksi kutsuttuja energia-ammuksia, mutta seotessaan hän kykeni jopa poistamaan lähes kaikkien maailman mutanttien voimat. Toisinaan hänen on sanottu manipuloivan kaaostaikaa.  Magneton tytär ja alkuperäisen Mutanttien Veljeskunnan entinen jäsen, joka liittyi myöhemmin Kostajiin yhdessä veljensä Elohopean kanssa. Pyro  John Allerdyce  Hallitsee tulta  Pyro kuului Ryhmä-X:ään vain elokuvassa X-Men 2, sarjakuvissa Pyro oli rikollinen ja kuului Mutanttien Veljeskuntaan. Sarjakuvassa Pyro kuoli perintövirukseen. Rogue  Anna-Marie (Sukunimeä ei tiedetä.) a.k.a. Anna-Marie Darkholme Imee kosketuksellaan supervoimat ja muistot. Roguella oli aikoinaan myös rikollisurallaan Carol Danversilta imetyt voimat, joihin kuului kyky lentää, yli-inhimillinen voima ja haavoittumattomuus ja jonkin aikaa hän omasi myös Aurinkotulen voimat. Rogue on sittemmin menettänyt kaikki omaksumansa voimat.   Elokuvissa Roguella ei ole Carol Danversilta imettyjä supervoimia. Rogue on menettänyt kaikki omaksumansa voimat ja hänellä on nyt vain omat alkuperäiset mutanttivoimansa, jotka hän on viimein saanut hallintaansa.  Räpäys  Clarice Ferguson  Teleportaatio  Kauan kuolleeksi luultu, mutta paljastettu olevan elossa. Sotakone  Ei tiedossa  Tekno-orgaaninen virus  Kotoisin avaruudesta. Sotapolku/Myrskylintu  James Proudstar  Tarkat aistit, Yli-inhimillisen voimakas, nopea ja kestävä.  Alkuperäisen Myrskylinnun nuorempi veli.  Storm  Ororo Munroe  Hallitsee säätä ja luonnonvoimia  Toimi välillä Morlokkien hallitsijana voitettuaan heidän edellisen johtajansa Calliston kaksintaistelussa.  Susi Rahne Sinclair  Pystyy muuttumaan sudeksi, tarkka vainu ja jäljityskyky  Uusien Mutanttien jäsen. Tajunta  Elizabeth "Betsy" Braddock  Telepaatti ja telekineetikko  Kapteeni Britannian sisko.   Toukka Japheth  Elää symbioosissa kahden toukkamaisen olennon kanssa  Kuului Veljeskuntaan. Ulvoja  Sean Cassidy  Yliäänihuuto, joka voi murskata esimerkiksi panssaria  Generation X:n johtaja. Varjokissa  Katherine "Kitty" Pryde  Pystyy säätelemään molekyylitiheyttään ja näin muuttumaan aineettomaksi.    Wolverine  James Howlett, alias Logan  Tarkat aistit, kyky parantua hyvin nopeasti ja kynnet (aluksi luuta, mutta Ase-X-projektissa ne päällystettiin adamantiumilla)  Wolverinella on myös adamantium-päällysteinen luuranko, joka laitettiin hänelle kokeessa jossa yritettiin luoda supersotilaita. X-23  Laura Kinney  Tarkat aistit, kyky parantua hyvin nopeasti ja kynnet (aluksi luuta, mutta ne päällystettiin adamantiumilla) Wolverinen naispuolinen klooni. X-Mies  Nathaniel "Nate" Grey  Telepaatti ja telekineetikko  Scott Summersin ja Jean Greyn biologinen poika vaihtoehtoisesta aikavirrasta.

 Ryhmä-X-lehdet Suomessa 
Suomeksi Ryhmä-X alkoi ilmestyä vuonna 1982 Ihmeneloset-sarjakuvalehden jatkosarjana. Suomentaja käytti tuolloin Ryhmä-X:stä nimitystä X-miehet. X-miehet oli Ihmenelosten jatkosarjana vuoteen 1984 asti, jolloin Ihmeneloset lakkautettiin. Samana vuonna Ryhmä-X sai oman suomenkielisen lehtensä. Ryhmä-X ilmestyi yhtäjaksoisesti vuosina 1984-1996. Lehti alkoi ilmestyä uudestaan vuonna 2001. Numerossa 12/2011 ilmoitettiin, että lehti ilmestyy vuonna 2012 ainoastaan 4 kertaa normaalin 12 sijaan. Lehti sai kuitenkin vielä jatkoaikaahttp://blogi.egmontkustannus.fi/2012/04/18/ryhma-x-ja-vuosi-2012/#overall , kunnes se vuoden 2013 lopussa viimein lakkautettiin täyttymättömiin markkinaodotuksiin vedoten.Egmontin tiedote lehden tilaajille 25. marraskuuta 2013.

 Ryhmä-X muissa medioissa 
 Elokuvat 
Ensimmäinen Ryhmä-X:stä tehty elokuva elokuva, X-Men, sai ensi-iltansa vuonna 2000 ja oli erittäin suosittu. Jatko-osa X-Men 2 sai ensi-iltansa vuonna 2003 ja jatkoi suosiota. Kolmas elokuva, X-Men: Viimeinen kohtaaminen sai ensi-iltansa vuonna 2006. Vuonna 2009 ensi-iltansa sai sarjan neljäs elokuva X-Men Origins: Wolverine, joka kertoo ajasta ennen kolmea elokuvaa. Elokuvassa keskitytään Wolverinen elämänvaiheisiin, mutta se myös vastaa moniin aiempien elokuvan asettamiin kysymyksiin. Vuonna 2011 ensi-iltansa saanut X-Men: First Class kertoo Professori Xavierin nuoruudesta ja tämän ystävyydestä Magnetoon, mutanttiakatemian perustamisesta ja ajasta, jolloin mutantit paljastavat itsensä maailmalle.

 Animaatiosarjat 

 Pryde of the X-Men 
Ryhmä-X:stä julkaistiin ensimmäinen animaatio vuonna 1989 Pryde of the X-Men, jonka oli tarkoitus aloittaa animaatiosarjan. Noin puolituntia kestänyt jakso sai kuitenkin todella paljon kritiikkiä, jonka vuoksi sen tuottaminen jäi kesken.

 X-Men 
Muutama vuosi myöhemmin Marvel Productionsin tuottamana syntyi varsinaisesti ensimmäinen Ryhmä-X:ään perustuva animaatiosarja X-Men, jonka avausjakso edellisen animaation tavoin oli kriittinen. Tuotannon ollessa vielä kesken animoinnin suhteen se päätettiin silti esittää televisiosta 31. lokakuuta 1992. Sarjan kolmannesta jaksosta eteenpäin animointi pysyi tuotannon mukaisesti hyvänä. X-Men sarja nousi samalla 1990-luvun suosituimpiin animaatiosarjoihin ja on edelleen monien sarjakuvafanien mielestä lähimpänä alkuperäisten sarjakuvien tarinoita, sekä hahmojen luonteet pysyivät uskollisena sarjakuville. Sarja päättyi lopulta vuonna 1997, jonka aikana siitä oli tuotettu 76 jaksoa. Se ei kuitenkaan saanut kriitikoilta mitään tunnustusta suuresta suosiosta huolimatta.

 Hämähäkkimiehen animaatiosarja 
X-Menin kanssa samaan aikaan esitetyssä sarjassa, Hämähäkkimiehen-animaatiosarjassa kaikki päähahmot X-Menistä esiintyivät viidessä jaksossa. Tosin Stormia lukuun ottamatta, muut esiintyivät vain kahdessa jaksossa. Syy miksi näin oli, oli koska kaikkien vierailevien X-Menien äänet olivat samat, kuin heidän omassa sarjassaan ja studio ei halunnut maksaa uudestaan suuria maksukustannuksia tuoda koko porukkaa uudestaan uusimaan roolejaan. Stormin ääninäyttelijä sattui olemaan lähistöllä joten hän pystyi uusimaan roolinsa helposti.

Jaksot, jossa Ryhmä-Xn jäseniä esiintyi:

17 "Hämähäkkimutantti",
18 "Mutanttien kosto" ja 
61-63 "Salatut sodat" (vain Storm)

 X-Men: Evolution 
Kolmas animaatio ja samalla toinen sarja esiteltiin vuonna 2000, kun Film Romanin tuottamana X-Men: Evolution esitteli sankarit teini-ikäisinä, jotka olivat vasta tutustuneet uusiin kykyihinsä. Sarja esitteli samalla uusia hahmoja kuten X-23 ja Spyke. Muun muassa Wolverinen naisklooni X-23 nousi oman jaksonsa myötä suosituksi hahmoksi, jonka myötä siitä tehtiin oma 6-osainen minisarjakuva. Pääosin sarjan ensimmäinen tuotantokausi käsitteli Ryhmä-X:n ryhmän muodostumista sekä taistelua Magnetoa ja Veljeskuntaa vastaan, joka jatkuu myös toisella tuotantokaudella. Kolmas ja neljäs tuotantokausi käsittelee erihahmojen elämää henkilökohtaisesti, sekä yhdistää heidät pieniin ryhmiin erilaisia uhkia vastaan. Evolutionin ollessa enemmän suunnattu lapsille, kuin edellinen animaatio se ei saanut samanlaista suosiota. Kriitikot kuitenkin palkitsivat sarjan kahdesti Daytime Emmylla parhaasta äänitehosteista.

 Wolverine and the X-Men 
Wolverine and the X-Men on Marvel Studiosin tuottama ja Sarjasta tuotettiin 26 jaksoa, joiden esitys alkoi latinalaisessa amerikassa 25. elokuuta 2008 portugaliksi dubattuna. Kanadassa sarjaa on esitetty 6. syyskuuta 2008 lähtien ja Yhdysvalloissa sarjan alkoi Nicktoons Networkilla 23. tammikuuta 2009.

Kuten nimestä voi päätellä, sarja keskittyy pääasiassa Wolverineen, mutta myös muut ryhmän jäsenet ovat vahvasti mukana. Sarjassa seurataan vuoroin Wolverinen ja Ryhmän-X:n edesottamuksia nykyajassa, kuin myös Xavierin tulevaisuudessa.

Sarja päättyi ensimmäisen kauden jälkeen Britanniassa maaliskuussa 2009 ja Yhdysvalloissa marraskuussa 2009. Osaksi syyksi on epäilty sarjan päättymistä Disneyn ostaessa Marvel-yhtiön. Huhtikuussa 2010 Chicago Comic & Entertainment Expo tapahtumassa ilmoitettiin sarjan loppumisen syyksi taloudelliset vaikeudet ja hahmojen käyttöoikeudet. Sarjan toisesta tuotantokaudesta oli jo tehty materiaalia mahdollista toistatuotantokautta varten. Esimerkiksi Deadpoolin ja Havokin piti esiintyä seuraavalla kaudella.

Sarjan hahmot ovat pääasiassa pukeutuneet vuoden 2004 X-Men ReLoad -nimisen uudistetun sarjakuvan mukaisesti.

 Videopelit 

Ryhmä-X:n jäseniä on esiintynyt usein videopeleissä.

Storm, Wolverine, Kyklooppi ja Gambiitti esiintyvät Software Creationsin vuonna 1992 julkaisemassa Spider-Man and the X-Men: Arcade's Revenge -pelissä.Wolverine esiintyi pelattavana hahmona Activisionin 2003 julkaisemassa X2: Wolverine's Revenge -pelissä.

 Lähteet 

 Aiheesta muualla 

Marvelin viralliset Ryhmä-X -sivut 
MDP:X-Men - Marvel Database Project
The X-Men Central 
Chronology.Net (X-universumin jatkuvuus sekä aikajanat)
x-Men FoorumiSuomenkielinen X-men foorumi 

*
Luokka:Seulonnan keskeiset artikkelit